Til sommer rykker Disney World i Orlando, alligatorerne i Everglades nationalpark og palmerne på Miami Beach lidt tættere på Jylland. Rejseselskabet Comefly A/S åbner nemlig en direkte rute fra Aalborg til Florida med 20 afgange i perioden fra 14. juni 2011 til 26. oktober 2011. Priserne starter fra 3995,- for en returbillet, og nedtælling til billetsalget er allerede startet. Den nye rute giver ikke bare danske feriegæster nye muligheder. For når flyene sætter kurs mod Aalborg, kan der udover danskere også være amerikanske turister ombord.

Referat:
Fra 14. juni 2011 kan passagerer flyve direkte til Florida fra Aalborg Lufthavn. Det er den første og eneste oversøiske rute fra Jylland til USA.